Бравы маёр Лука Юхнавец прыбыў у Мурам у складзе 108-га запаснога палка. Часць была паветрана-дэсантнай, таму на рахунку самога маёра налічвалася 100 скачкоў. Перад такім адважным хлопцам Ліда не ўстаяла. Яны хутка ўзялі шлюб і паехалі на Далёкі Усход. У 1956 годзе маёр Юхнавец трапіў пад скарачэнне і пайшоў у адстаўку. Месцам жыхарства для сваёй сям’і, у якой ужо было двое дзяцей, выбраў сваю малую радзіму – вёску Пугачова, што на Бягомльшчыне.